CELEX: 52011PC0575
Language: et
Date: 2011-09-14
Title: Ettepanek: NÕUKOGU RAKENDUSOTSUS, millega muudetakse rakendusotsust 2011/77/EL Iirimaale liidu finantsabi andmise kohta

|

52011PC0575

	SELETUSKIRIIirimaa majandusprogrammi säästvusaspektide tugevdamiseks ja likviidsusvajaduse leevendamiseks ning kooskõlas 21. juulil 2011 toimunud euroala riigipeade või valitsusjuhtide ja ELi institutsioonide vahelisel kohtumisel tehtud avaldusega tuleks nõukogu rakendusotsust 2011/77/EL (Iirimaale liidu finantsabi andmise kohta) muuta. Muudatused hõlmavad eelkõige järgmist:i) intressimarginaali vähendamine nullini, selleks et viia see kooskõlla maksebilansi toetamise süsteemiga, jaii) kogu laenu keskmise tagasimaksetähtaja pikendamine „kuni 7,5 aastalt” „kuni 12,5 aastani”, pikendades üksikute väljamaksete tähtaega nii, et Euroopa finantsstabiilsusmehhanismi programmi raames tehtavate eraldiste maksimaalne tagasimaksetähtaeg on 30 aastat.Marginaali vähendamist kohaldatakse kõigi (s.t nii tehtud kui ka tulevaste) väljamaksete suhtes ning keskmise tagasimaksetähtaja pikendamine saavutatakse selle arvelt, et tulevased summad väljastatakse pikema tagasimaksetähtajaga. Võttes arvesse seda, et ELi laenud on oma olemuselt kompensatsioonilaenud, ei ole juba väljastatud summade tagasimaksetähtaja pikendamine võimalik. Komisjon hoolitseb selle eest, et tulevaste väljamaksete tagasimaksetähtajad kajastavad nõuetekohaselt ELi eelarvemarginaali.Praegu on Euroopa finantsstabiilsusmehhanismi raames Iirimaale antud laenu marginaal 292,5 baaspunkti ja võimaldab kogu laenu maksimaalset keskmist tagasimaksetähtaega 7,5 aastat, mille korral üksikute väljamaksete tagasimaksetähtajad on 2 kuni 15 aastat. Sellistel tingimustel on Iirimaale tehtud siiani kolm väljamakset, mille tagasimaksetähtaeg on 2015. (2,5 % kupong), 2018. (3,25 % kupong) ja 2021. aastal (3,5 % kupong). Iirimaale siiani Euroopa finantsstabiilsusmehhanismi raames tehtud väljamaksete keskmine tagasimaksetähtaeg on 6,88 aastat.Tuleb märkida, et eeldatav kokkuhoid muudatustelt toetab programmi säästvusaspekte ja parandab selle likviidsusväljavaateid. Lisaks kasvab tänu programmi rakendamise suuremale usaldusväärsusele kaudselt ka usaldus. Selle tulemusel paranevad riigi laenuvõtmise tingimused, mis mõjutab omakorda erasektorit. Selline kaudne mõju on kasulik nii laenu andvatele kui ka laenu võtvatele riikidele.Eespool toodud selgitusi arvesse võttes leiab komisjon, et muudatused, mis hõlmavad marginaali vähendamist ja Euroopa finantsstabiilsusmehhanismi raames Iirimaale antavate laenude keskmise tagasimaksetähtaja pikendamist, on kasulikud programmi eesmärkide tagamiseks.2011/0247 (NLE)Ettepanek:NÕUKOGU RAKENDUSOTSUS,millega muudetakse rakendusotsust 2011/77/EL Iirimaale liidu finantsabi andmise kohtaEUROOPA LIIDU NÕUKOGU,võttes arvesse Euroopa Liidu toimimise lepingut,võttes arvesse nõukogu 11. mai 2010. aasta määrust (EL) nr 407/2010, millega luuakse Euroopa finantsstabiilsusmehhanism,[1] eriti selle artikli 3 lõiget 2,võttes arvesse Euroopa Komisjoni ettepanekutning arvestades järgmist:1.  Iirimaa taotluse alusel andis nõukogu Iirimaale finantsabi (rakendusotsus 2011/77/EL[2]), et toetada tugevat majandus- ja rahandusreformikava, mille eesmärk on taastada usaldus ja võimaldada majandusel tagasi pöörduda jätkusuutliku kasvu teele ning tagada Iirimaa, euroala ja liidu finantsstabiilsus.2.  Laenutähtaegade pikendamine ja intressimäära marginaali vähendamine oleks kasulik programmi eesmärkide tagamiseks kooskõlas 21. juulil 2011 toimunud euroala riigipeade või valitsusjuhtide ja ELi institutsioonide vahelise kohtumise järeldustega.3.  Likviidsuse ja säästvuse eesmärkide toetamiseks tuleks käesolevat otsust kohaldada ka juba väljamakstud laenuosade suhtes.4.  Kõnealuseid arenguid silmas pidades tuleks rakendusotsust 2011/77/EL muuta,ON VASTU VÕTNUD KÄESOLEVA OTSUSE:Artikkel 1Rakendusotsuse 2011/77/EL artiklit 1 muudetakse järgmiselt.1) Lõige 1 asendatakse järgmisega:„1. Liit annab Iirimaale laenu kuni 22,5 miljardit eurot maksimaalse keskmise tagasimaksetähtajaga 12,5 aastat. Laenu üksikute osade tagasimaksetähtaeg võib olla kuni 30 aastat.”2) Lõige 5 asendatakse järgmisega:„5. Iirimaa maksab iga osa eest liidu rahastamise summa.”Artikkel 2Artikli 1 lõike 1 esimest lauset ja artikli 1 lõiget 2 kohaldatakse ka nende laenuosade suhtes, mis maksti välja enne käesoleva otsuse jõustumist.Artikkel 3Käesolev otsus on adresseeritud Iirimaale.Artikkel 4Käesolev otsus avaldatakse Euroopa Liidu Teatajas .Brüssel,Nõukogu nimeleesistuja [1] ELT L 118, 12.5.2010, lk 1.[2] ELT L 30, 4.2.2011, lk 34.